《同刘子实游芸村》
宋代·熊瑞

前溪后溪水泓泓，南山北山鸟嘤嘤。
东家{左扌右画}{左扌右画}缫丝鸣。西家扑扑打麦声。
霏霏紫萼飘红英，翘翘野菜飞晴蜓。
酒旗斜矗芳风轻。人在落花花裹行。
神仙古来多杳冥，刀圭入品羽翰生。
人生快活寿百齿，何必白日求飞升。
我今拈出芸村名，世间底无蓬书瀛。
桃源桃源晋武陵，为我把酒酹渊明。

作者简介：熊瑞，字西玉，号冕山，馀干（今江西馀干西北）人。朝弟。度宗咸淳七年（一二七一）进士，调庐陵教授，迁国子正。宋亡，自号清虚道人。有《瞿梧集》，已佚。事见《养吾斋集》卷一○《瞿梧集序》、清同治《馀干县志》卷九。今录诗十七首。